alexandrainst/scandi-wiki huggingface dataset:
Nødsentral

En nødsentral eller nødmeldesentral er en kommunikasjonssentral som tar imot, tolker og iverksetter utrykning på bakgrunn av nødmeldinger fra publikum via  nødnummer. Sentralene bemannes av nød- eller beredskapsfaglig personell, og foretar en faglig vurdering av hver nødmelding. Nødsentralen kan ha utrykningsmannskaper direkte tilknyttet sentralen, men de fleste dekker et større geografisk område med flere utrykningsstasjoner.

Finland

I Finland drives nødsentralene av etaten Hätäkeskuslaitos (svensk: Nödcentralsverket), som ble opprettet i 2001. Finland har ialt seks nødsentraler. (Åland har sin egen organisasjon, Landskapsalarmcentralen, som er underlagt Ålands polismyndighet.)

Nødsentralene varsler de myndigheter som behøves for å ta hånd om den akutte nødsituasjonen. På denne måten fungerer Hätäkeskuslaitos som den første unsettende og beskyttende myndighetslenken i den hjelpende kjeden.

Norge
I Norge ligger forvaltningsansvaret for nødmeldesentralene under Justis- og beredskapsdepartementet (Direktoratet for samfunnssikkerhet og beredskap, Politidirektoratet) og Sosial og Helsedepartementet (Helsedirektoratet). Det er tre typer nødmeldesentraler med nødnummer i parentes:
 Brannvesenets nødmeldesentraler (110)
 Politiets nødmeldesentraler (112)
 Helsevesenets nødmeldesentraler, akuttmedisinsk kommunikasjonssentral (113)

Operativ drift ligger under henholdsvis (inter)kommunalt brannvesen, politidistrikt, og ulike helseforetak. Nødmeldesentralene har avansert digitalt utstyr som kan ta imot og lagre nødmeldinger, og brann-, politi- eller helsepersonell på døgnkontinuerlig vakt som tolker og bedømmer meldingene. Utrykningene kan styres underveis fra nødmeldesentralen ved hjelp av flåtestyring, basert på ytterligere meldinger eller korreksjoner underveis i nødoppdraget.

Opprinnelig er opprettelse og drift av nødmeldesentraler et (inter)-kommunalt ansvar i Norge, og i dag faller nødsentralene normalt sammen med politidistriktene og enheter under helseregionene. 

Det ble diskutert (2008) i Norge hvorvidt de tre typene fagsentraler skulle slås sammen i Norge med opprettelse av ett, felles nødnummer, men dette er frafalt. Det er vedtatt at nødsentralene for brann og politi skal samlokaliseres, men beholde sine respektive nødnummer.

Fra 2009 er det driftsatt et eget digitalt nødnett for nødetatene - et radiobasert, lukket kommunikasjonsnett som er direkte knyttet til nødmeldesentralene og muliggjøre direkte flåtestyring og beskjedtjeneste mellom nødmeldesentral og nødmannskaper. Dette vil utvikles, anskaffes og driftes av Direktoratet for nødkommunikasjon (DNK).

Se også
 Redningssentral

Referanser

Eksterne lenker
Forskrift om organisering, bemanning og utrustning av brann- og redningsvesen og nødmeldesentralene (brann- og redningsvesenforskriften)
 DSB - omtale av DSB sitt forvaltningsansvar

Nødkommunikasjon
Rom
Loff

Loff er et lyst fint brød som ikke inneholder andre typer mel enn finsiktet hvete.

Næring 
Loff har færre næringstoffer en grovbrød og er dermed det minst sunne brødet vi har. Den groveste type brød gir to til tre ganger så mye kostfiber som fint brød. Loff gir også mindre metthetsfølelse enn grovere brød. Loff fordøyes raskere enn grovere brød og gir raskere økning av blodsukker og fall av insulin enn grovere brødtyper.

Servering 
Loff serveres ofte når man ønsker brød til middagsretter, og som vanlig brød med smør og pålegg.

Annet bruk 
Fettfri loff anbefales til rengjøring der man ikke kan bruke væsker, og har blant annet blitt brukt for å rengjøre kirker. Slik loffdeig brukes også til rensing av eldre kunstverker der overflaten er dekket av støv og skitt fra luften, og en er usikker på om malemidlene som er brukt vil tåle kraftigere rens.

Referanser 

Brød
Internasjonale landslagskonkurranser i fotball for kvinner

Denne artikkelen fokuserer på turneringer, mesterskap og andre, mer uformelle, konkurranser for landslag i fotball for kvinner. Internasjonale klubblagskonkurranser tas ikke med, og heller ikke kvalifiseringer til mesterskap som ikke i seg selv er et mesterskap (for eksempel tas ikke kvalifiseringen til VM med for europeiske lag, siden det er en separat kvalifisering, mens de andre verdensdelene kvalifiserer seg gjennom hovedturneringen i sitt område). Listen er ikke komplett, men dette skal inkludere de mest kjente turneringene. Ettersom landslag ikke følger en stringent geografisk inndeling, vil den geografiske inndelingen være omtrentlig. I noen tilfeller er det inkludert konkurranser som ikke er godkjent av eller som av andre grunner opererer uavhengig av, den overnasjonale konføderasjonen. I disse tilfellene oppføres ikke underorganisasjonene.

I tillegg finnes det mesterskap for land som ikke er godkjent av FIFA:

CECAFA Cup, det vil si en cup for de østafrikanske landene, er blitt forsøkt gjennomført for kvinner. Imidlertid ble det avlyst før første turnering fant sted.

Se også
Liste over kvinnelandslag i fotball

Noter

Fotballturneringer for landslag
Fritz Eisenöe

Fritz Eisenöe var en dansk turner som deltok under de olympiske leker 1920 i Antwerpen.
 
Marcussen ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.

OL-medaljer
1920  Antwerpen -  Gull i turn, lagkonkurranse fritt system  Danmark

Eksterne lenker
 IOCs lagoversikt over det danske laget i 1920

Danske turnere
Olympiske mestere for Danmark
Medaljevinnere under Sommer-OL 1920
Deltakere for Danmark under Sommer-OL 1920
Gymnaster under Sommer-OL 1920
Fødselsår ikke oppgitt
Dødsår ikke oppgitt
Algarve Cup

Algarve Cup er en årlig global internasjonal turnering i fotball for kvinner, arrangert i Algarve i Portugal siden 1994. Det arrangeres alltid i mars måned, og kolliderer dermed sjelden med store mesterskap for landslag eller de nordeuropeiske eller amerikanske klubbseriene. Den tyske Bundesliga tar også pause under Algarve Cup. Algarve Cup har en høy internasjonal anseelse, ettersom den tiltrekker noen av de beste lagene i verden, inkludert USA, Sverige, Kina, Norge, Tyskland og Danmark (Brasil har imidlertid aldri deltatt). Det er ingen kvalifisering til turneringen; de 12 deltakende lagene blir invitert til å delta.

Lagene deles inn i tre grupper – gruppe A, B og C. Gruppe C ble lagt til i 2002 for å gi mer erfaring til mindre gode lag. Vertslaget er som oftest å finne i gruppe C. Etter at de fire lagene i hver enkelt gruppe har møtt hverandre, spilles det om plassene:

 1.-plass: Vinner av gruppe A og B møtes i ren finale.
 3.-plass: Nummer 2 i gruppe A og B møtes i kamp om 3.-plassen.
 5.-plass: Nummer 3 i gruppe A og B møtes i kamp om 5.-plassen.
 7.-plass: Vinner av gruppe C og beste 4. lag av gruppe A og B møtes i kamp om 7.-plassen.
 9.-plass: Nummer 2 i gruppe C møter det dårligste 4. lag av gruppe A og B i kamp om 9.-plassen.
 11.-plass: Nummer 3 og 4 i gruppe C møtes til kamp om 4.-plassen.

USA er det mestvinnende laget med ti seire, med Norge på annen plass med fem. Begge lag har vunnet serien tre år på rad. Sverige og Tyskland har vunnet fire ganger hver, Kina to ganger og Canada, Nederland og Spania har vunnet en gang. I 2015 ble USA det første laget til å vinne både Algarve Cup og fotball-VM samme år.

Resultater

Norge i Algarve Cup 
I tidligere Algarve Cup var Norge det mestvinnende laget. Fram til og med 2000 hadde Norge bare to tredjeplasser, i tillegg til en andreplass og fire seire. I 2001 kom imidlertid Norge på tredjeplass i sin gruppe, og måtte nøye seg med kamp om femteplassen, en kamp Norge vant på straffer mot et redusert USA. De neste årene var Norge tilbake til toppen med to andreplasser og en tredjeplass. Imidlertid har Norge ikke prioritert Algarve Cup under Bjarne Berntsens ledelse. Bare i 2008 kom det norske landslaget med i kampen om de beste plassene med en tredjeplass. De andre tilfellene har Norge spilt om femteplassen, og vant alle kampene før 2010, hvor det ble tap for Danmark. I 2009 endte imidlertid det norske landslaget endt sist i sin pulje, og måtte spille om 9.-plassen mot Østerrike. Norge vant 2-0.

Referanser

Se også 
 Internasjonale landslagskonkurranser i fotball for kvinner

Eksterne lenker 
 
 Tabeller og resultater ved RSSSF.com

Fotballturneringer for landslag
Fotballturneringer i Portugal
Repeterende arrangementer etablert i 1994
1994 i Portugal
ComicWiki

ComicWiki er et dansk, fritt tilgjengelig wiki-oppslagsverk om tegneserier. Comicwiki har altså en lignende oppbygning som Wikipedia, men skiller seg fra denne gjennom tematisk avgrensning og spesialisering. En del av artiklene på ComicWiki er utdypninger av den type emner som også finnes på Wikipedia (f.eks. Donald Duck, Asterix, Lucky Luke, Tintin og Blueberry), mens andre artikler er mer spesialiserte, slik at det ikke finnes en tilsvarende artikkel på Wikipedia (f.eks. Familien Ands stamtræ, Asterix erobrer Rom, Lucky Luke 1946-50, Tintin i Sovjet og  Den unge Blueberry).

I Sverige er det et tilsvarende oppslagsverk i Seriewikin. I Norge finnes databasen Minetegneserier.

Eksterne lenker 
 ComicWiki

Tegneserier i Danmark
Nettsteder
Seriewikin

Seriewikin er et svensk, fritt tilgjengelig wiki-oppslagsverk om tegneserier. Seriewikin blei starta i 2005 og er i dag Sveriges største oppslagsverk for tegneserier fra alle verdenshjørner. Seriewikin drives av Seriefrämjandet, som er en ideell organisasjon.

I Danmark har de et tilsvarende oppslagsverk i ComicWiki. I Norge finnes databasen Minetegneserier.

Seriewikin ble startet opp sommeren 2005 på initativ av Mikke Schirén. Under oppbygningsfasen ble det skrevet nesten 3500 oppslagsartikler fra ham, Ola Hellsten, David Haglund, Göran Semb og Andreas Eriksson. De åpnet porten akkurat i tide for Göteborg bokmessen i 2005 og oppslagsverket ble da tilgjengelig for allmennheten.

Eksterne lenker 
 Seriewikin

Tegneserier i Sverige
Nettsteder
Carl Chun

Carl Friedrich Chun (født 1. oktober 1852 i Höchst, død 11. april 1914 i Leipzig) var en tysk marinebiolog.

Chun ble født i Höchst, som i dag er en del av Frankfurt, og studerte zoologi ved Universitetet i Leipzig. Han ble professor ved samme universitet i 1892. Han tok initiativ til og ledet den tyske dyphavsekspedisjonen Valdiviaekspedisjonen som seilte ut fra Hamburg 1. august 1898. Ekspedisjonen kartla områdene rundt Bouvetøya, Kerguelen og andre subantarktiske sjøområder. Ekspedisjonen returnerte til Hamburg 30. april 1899.

Chun var spesialist på blekkspruter og plankton. Han oppdaget og navnga Vampyroteuthis infernalis.

Verker 

 Die Ctenophoren des Golfes von Neapel und der angrenzenden Meeres-Abschnitte: eine Monographie. Fauna und Flora des Golfes von Neapel und der angrenzenden Meeres-Abschnitte hrsg. von der Zoologischen Station zu Neapel, 1: XVIII, 313 S., Stazione Zoologica Napoli, Leipzig: Engelmann, 1880
 Katechismus der Mikroskopie. Webers illustrierte Katechismen. 138 S., Leipzig: S.Weber, 1885
 Die pelagische Thierwelt in grösseren Meerestiefen und ihre Beziehungen zu der Oberflächenfauna. Bibliotheca Zoologica 1 (1): 66 S., Cassel: Fischer, 1887
 Die Beziehungen zwischen dem arktischen und antarktischen Plankton. 64 S., Stuttgart: Nägele, 1897
 Aus den Tiefen des Weltmeeres. 1. Auflage, 549 S., Jena: Fischer, 1900
 Aus den Tiefen des Weltmeeres. 2. Auflage, 592 S., Jena: Fischer, 1903
 Die Cephalopoden T. 1: Oegopsida. Wissenschaftliche Ergebnisse der deutschen Tiefseeexpedition auf dem Dampfer Valdivia 1898–1899, 18(1), Jena: Fischer, 1910
 Die Cephalopoden T. 2: Myopsida, Octopoda. Wissenschaftliche Ergebnisse der deutschen Tiefseeexpedition auf dem Dampfer Valdivia 1898–1899, 18(2), Jena: Fischer, 1910

Eksterne lenker 
 

Tyske biologer
Personer fra Frankfurt am Main
Fødsler i 1852
Dødsfall i 1914
Gillian Anderson

Gillian Anderson (født 9. august 1968 i Chicago i Illinois) er en amerikansk skuespiller.

Anderson ble født i Chicago, men familien flyttet mye i løpet av oppveksten, og hun vokste opp på så ulike steder som Puerto Rico, London (i Storbritannia) og Grand Rapids i Michigan. 

Anderson er først og fremst kjent for sin rolle som FBI-agenten Dana Scully i The X-Files. Hun har også medvirket i en rekke andre filmer.

Filmografi (utvalg) 
 1986 Three at Once
 1988 A Matter of Choice
 1992 The Turning
 1993–2002 – The X-Files (TV-serie)
 1997 – Simpsons, episoden The Springfield Files (gjestestemme i TV-serie)
 1998 The Mighty
 1998 The X-Files
 1999 Playing by Heart
 2002 Glädjens hus
 2006 Last King of Scotland
 2008 The X-Files: I Want to Believe
 2018 Sex Education

Referanser

Eksterne lenker 
 
  

Skuespillere fra USA
Personer fra Chicago
Honorære utnevnelser til Order of the British Empire
Alumni fra Cornell University
Oseaniamesterskapet i fotball for kvinner

Oseaniamesterskapet i fotball for kvinner(også kalt Oceania Cup) er hovedturneringen for landslag for kvinner i fotball blant medlemmene av OFC. I tillegg til å være et mesterskap som avgjør hvilket landslag som er best i fotball i Oseania, er mesterskapet en kvalifisering til VM. Fra og med 1991 ble derfor mesterskapet plassert slik at de passet med året VM ble arrangert. Imidlertid er ikke Osenaiamesterskapet kvalifisering til OL. Fra og med kvalifiseringen til 2008 var dette en separat kvalifisering. Bare vinneren av Oseaniamesterskapet går videre til VM.

Oseaniamesterskapet i fotball har blitt arrangert siden 1983, og er dermed det nest eldste kontinentalmesterskapet i fotball for kvinner, etter Asiamesterskapet, som for øvrig ble vunnet første gang av et land fra Oseania (New Zealand). I mesterskapet i 1986
og i 1989 deltok Taiwan, ettersom de ble overflyttet til Oseania i den perioden. Australia meldte overgang fra OFC til AFC i 2006, så mesterskapet i 2007 ble det første uten Australia.

Turneringsoversikt

Se også
 Internasjonale landslagskonkurranser i fotball for kvinner

Eksterne lenker
 Tabeller og resultater ved RSSSF.com

 
Etableringer i 1983
1983 i Oseania
Den moldaviske sosialistiske sovjetrepublikk

Den moldaviske sosialistiske sovjetrepublikk (moldovsk (rumensk): Република Советикэ Сочиалистэ Молдовеняскэ eller Republica Sovietică Socialistă Moldovenească; russisk: Молда́вская Сове́тская Социалисти́ческая Респу́блика Moldavskaya Sovetskaya Sotsialisticheskaya Respublika), ofte forkortet moldavisk SSR eller MSSR var en av de femten autonome republikkene som utgjorde Sovjetunionen.  Republikken ble dannet 2. august 1940 ved en sammenslåing av Den moldaviske autonome sosialistiske sovjetrepublikk øst for elva Prut og hoveddelen av Bessarabia. Bessarbia var tidligere en del av Romania som var blitt tildelt Sovjetunionen ved Molotov–Ribbentrop-paktens hemmelige tilleggsprotokoll. 23. juni 1990 ble navnet offisielt endret til Sovjetsosialistrepublikken Moldova. Landet fikk selvstendighet 27. august 1991 og ble hetende Republikken Moldova.

Referanser 

Moldovas historie
Historiske stater og riker i Europa
Tidligere sovjetrepublikker
Stater og territorier etablert i 1940
Stater og territorier opphørt i 1991
1940 i Sovjetunionen
Ahmad ibn Ibrihim al-Ghazi

Ahmad ibn Ibrihim al-Ghazi (Erobreren; Axmed Ibraahim Garaad på somali; ca. 1506–1543), også kjent som Gurey på somali og Grang eller Graññ på amharisk; den venstrehendte, var en somalisk imam og general for Adal-sultanatet som invaderte Etiopia og beseiret flere etiopiske keisere. Med en hær som for det meste bestod av somaliere, startet han en erobring, en muslimsk jihad, som brakte tre fjerdedeler av Etiopia under det muslimske Adal fra 1529 til 1543. 

Etter flere store seiere mot Etiopia, ble han til slutt drept av portugisere under slaget ved Wayna Daga. I dag regner mange somaliere han som en nasjonalhelt, til tross for at en "somalinasjonalitet" ikke fantes på Ahmads tid og at somalierne som kjempet under ham gikk til krig som muslimer. I Etiopia huskes han for de store ødeleggelsene han påførte landet.

Referanser 

Fødsler i 1506
Dødsfall i 1543
Somaliske imamer
Somaliske offiserer
Etiopias historie
Somalias historie
Dan Smith (fredsforsker)

Daniel «Dan» Wybert Mansel Smith (født 17. september 1951) er en britisk statsborger som var direktør for Institutt for fredsforskning (PRIO) i perioden 1993–2001.

Liv og virke 
Dan Smith ble uteksaminert i engelsk litteratur fra Cambridge University i 1976. Smith påbegynte arbeidet som fredsforsker i 1976, da han fattet interesse for britisk forsvarspolitikk i 1976. Han kom til Norge som direktør for PRIO i 1993.

I hans direktørperiode (1993–2001) ekspanderte PRIO hurtig, og instituttets virksomhet ble utvidet til å omfatte mer anvendt forskning, ikke minst gjennom postkonflikt-prosjektene Balkan Dialogue og etableringen av det som senere ble PRIO Cyprus Centre i Nikosia. Etter at han gikk av som direktør, var Smith tilknyttet Det Norske Nobelinstitutt en periode, samt Hellenic Foundation for Foreign and European Policy. Han var også leder for the Institute for War and Peace Reporting.

Da Dan Smith forlot PRIO og Norge, gikk han i 2003 til stillingen som generalsekretær for International Alert i London. Fra 2015 er han direktør for Stockholm International Peace Research Institute (SIPRI).

Dan Smith har forfattet, medforfattet og redigert 16 bøker, blant annet flere utgaver av The Atlas of War and Peace. Han har også vært rådgiver for myndigheter og organisasjoner om fredsbygging, blant annet i egenskap av deltaker i rådgivergruppen for FNs fredsbyggingsfond, der han var leder til 2011. 

Dan Smith ble utnevnt til offiser (OBE) av den britiske ordenen Order of the British Empire i 2002.

Referanser

Eksterne lenker
 Dan Smith's Blog – Analysis & commentary on world issues
 PRIO Cyprus Centre
 International Alert
 Institute for War and Peace Reporting
 Atlas of War and Peace

Britiske forskere
Ledere av Institutt for fredsforskning (PRIO)
Order of the British Empire (OBE)
Ingemars

Ingemars er et norsk danseband fra Hedmark startet i 1986. Bandet kalte seg i starten X-Pop og Shandys, men endret tidlig navn til Ingemars etter vokalist og gitarist Terje Ingemar Larsson. 

De første årene spilte bandet coverlåter, men på begynnelsen av 90-tallet begynte de å lage sine egne sanger. I 1995 ga de ut sin første singel, «Ei bygd i Hedmark» og to år senere singelen «Den gamle grinda». I 1998 vant de konkurransen årets dansebandmelodi på programmet På dansefot på NRK P1 med sangen «Bre dine vinger» av Thor Wang. Året etter kom de på andreplass med «Spellemann østpå skogen» av vokalist og bassist Steve Andersson og fikk platekontrakt med Tylden & Co.. Debutalbumet Spellemenn østpå skogen ble gitt ut samme høst og ble nominert til Spellemannprisen 1999. 

Bandet ble tildelt Finnskogprisen i 2005 og vant samme år for andre gang årets dansebandmelodi med «Hæffør ska vi slærve og skravle». De har dessuten vunnet dansebandprisen Gullskoen i 2005, 2006 og 2007.

Høsten 2008 ga Ingemars ut sitt fjerde studioalbum, I Finnskogens rike, som solgte til gull på en uke. Albumet vant dessuten Spellemannprisen 2008 i klassen danseorkester.

Medlemmer 
 Terje Ingemar Larsson: vokal, gitar (1986–)
 Steve Andersson: vokal, bass (1986–)
 Odd Arne Sørensen: trekkspill, piano (1999–2010, 2013-)
 Geir Paulsberg:Gitar (2018-)
 Håkon Aasheim: trommer (2017-)
 Karl-Arne Sjøhaug: Piano/B3 (2018-)

Tidligere medlemmer 
 Bent Moen: trommer (1986–1992)
 Kjell Strand: gitar (1986–1988)
 Tor Helge Hammer : keyboard (1991–2005)
 Bjørn Solli: trommer (1992–1998)
 Dag Sand: trommer (2011-2014)
 Erik Andreas Langeland: keyboard, kor (2005–2013)
 Odd Einar Løvtjernet: gitar, trekkspill, kor (1990–2012)'
 Mentz Dagfinn Gressberg : gitar, trekkspill, keyboard og sang (1986-1991, 2009-2016)
 Tommy Hagen: trommer (1998–2011, 2014-2017)
 Henning Antonsen: Steelgitar, Gitar (2014-2018)

Diskografi

Album
 Spellemenn østpå skogen (Tylden & Co., 1999)
 Swing på høge hæler (Tylden & Co., 2001)
 På egne væger (Tylden & Co., 2004)
 Gull (Tylden & Co., 2006) samleplate
 I Finnskogens rike (Tylden & Co., 2008)
 Dætta derre derre der (Tylden & Co., 2012)

Singler/EP-er
Har jeg sagt (1995, EP)
Nå er det julestri (2007)
Ingemars EP (2008)
I lag i fæmogtjugu år (2011)

Referanser

Eksterne lenker 
 Hjemmeside
 Biografi fra Norsk pop- og rockleksikon

Norske danseband
Vinnere av Spellemannprisen
Band etablert i 1986
Gabriel Romanus

Lars Gabriel Romanus (født 25. januar 1939 i Helsingborg) er en svensk politiker for Folkpartiet, tidligere embetsmann og direktør for Systembolaget 1982–1999. 

Romanus ble første gang innvalgt i Sveriges riksdag i 1969, fra Stockholm. Han var gruppeleder for Folkpartiet i riksdagen fra 1978, og ble samme året sosialminister, en post han hadde i ett år. I samme regjering var hans onkel Sven Romanus justisminister.

Han gikk tilbake til politikken etter at Anitra Steen ble sjef for Systembolaget i 1999, og tok valg til Riksdagen 1969–1982 og igjen 2002–2006. 

Til tross for at Romanus var Systembolag-leder i 17 år, ivret han for en streng og restriktiv alkoholpolitikk. Denne linjen tok han også opp da han i 2002 ble riksdagsrepresentant igjen, og tok da blant annet til orde mot liberaliseringer som hans etterfølger Anitra Steen gjennomførte, med blant annet lengre åpningstider og lørdagsåpent.

Eksterne lenker 
 
 

Svenske politikere
Personer fra Helsingborg
Elativ

Elativ (fra latin: «å bære ut») er i grammatikken en lokativ kasus som betyr «ut av». Begrepet brukes også om en  adjektivgrad som finnes på bl.a. arabisk og spansk, og semantisk befinner seg mellom komparativ og superlativ.

På finsk dannes elativ kasus ofte ved å tilføye endelsene «sta/stä». Estisk danner elativ ved å tilføye endelsen «st» til genivitstammen. På ungarsk benyttes endelsene «ból/ből» ved elativ:

Finsk: talosta – «ut av huset», «fra huset» (talo = hus)
Estisk: majast – «ut av huset», «fra huset» (maja = hus)
Ungarsk: házból – «ut av huset» (ház = hus)

I noen dialekter av finsk tale er det vanlig å sløyfe siste vokal (talost istedenfor talosta), og bruken av elativ ligner i slike tilfeller på bruken av elativ i estisk.

Andre lokativ-kasus i finsk, estisk og ungarsk er:

 Inessiv («inne i», «på innsiden»)
 Illativ («inn i»)
 Adessiv («på»)
 Allativ («opp på»)
 Ablativ («av»)

Kasus
Den reformerte kirke

Den reformerte kirke er en kristen protestantisk trosretning som er utgått av Ulrich Zwinglis og Jean Calvins virke i reformasjonen på 1500-tallet. Uttrykket den reformerte kirke er relativt bredt og kan omfatte ulike trossamfunn som skiller seg noe fra hverandre. Den reformerte kirke er forskjellig fra, men står relativt nær, den lutherske kirke, og de omtales ofte med fellesbegrepet evangelisk kristendom og inngår f.eks. i Tyskland i en felles kirkeorganisasjon, Den evangeliske kirke.

Lære

Den reformerte kirke legger vekt på en bestemt kirkeforfatning (presbyterianisme eller kongregasjonalisme), den kalvinistiske predestinasjonslæren og en enkel liturgi. Den reformerte kirke har ellers mye til felles med de lutherske kirker. Både den reformerte kirke, den lutherske kirke, den anglikanske kirke og døperbevegelsen (anabaptister) er oppstått i reformasjonstiden.

Den reformerte kirke står sterkt i Sveits og Nederland og har en viss oppslutning i enkelte deler av Tyskland der kirken inngår i en felles paraply sammen med den lutherske kirke, Evangelische Kirche in Deutschland. I Danmark er der reformerte menigheter i Fredericia, København og på Bornholm.

Kirken er beslektet med kalvinistiske kirkesamfunn som den presbyterianske kirke i Skottland og USA. Også de engelske puritaner og de franske hugenotter var reformerte/kalvinistiske. Kirkesamfunnet har ca. 75 mill. medlemmer i hele verden. 

Begrepet den reformerte kirke, eller noen ganger den kontinentale reformerte kirke, brukes gjerne for å skille den fra de andre kalvinistiske kirkene.

Se også
Remonstrant
Den skotske kirke
Den franske reformerte kirke
Den nederlandske reformerte kirke
Reformert kirke i København
Reformert kirke i Fredericia

Eksterne lenker 
 World Alliance of Reformed Churches
 Reformerte Menigheder i Danmark
 Information om den reformerte kirke (på norsk)
 Den reformerte kirke, artikkel hos Store norske leksikon

Protestantisme
Kalvinisme
Kristne begrep